Source: https://lege5.ro/Gratuit/heztknjt/legea-nr-255-2004-privind-modificarea-si-completarea-legii-nr-51-1995-pentru-organizarea-si-exercitarea-profesiei-de-avocat?pid=25119355
Timestamp: 2020-02-17 10:20:44+00:00

Document:
Legea nr. 255/2004 privind modificarea și completarea Legii nr. 51/1995 pentru organizarea și exercitarea profesiei de avocat - Lege5.ro
Legea nr. 255/2004 privind modificarea și completarea Legii nr. 51/1995 pentru organizarea și exercitarea profesiei de avocat
Modificări (...), Referințe (2), Doctrine (1), Referințe în jurisprudență
În vigoare de la 26 iunie 2004
Legea nr. 51/1995 pentru organizarea și exercitarea profesiei de avocat, republicată în Monitorul Oficial al României, Partea I, nr. 113 din 6 martie 2001, cu modificările și completările ulterioare, se modifică și se completează după cum urmează:
(1) Profesia de avocat este liberă și independentă, cu organizare și funcționare autonome, în condițiile prezentei legi și ale statutului profesiei.
(2) Profesia de avocat se exercită numai de avocații înscriși în tabloul baroului din care fac parte, barou component al Uniunii Naționale a Barourilor din România, denumită în continuare U.N.B.R. Doctrină (1)
(3) Constituirea și funcționarea de barouri în afara U.N.B.R. sunt interzise. Actele de constituire și de înregistrare ale acestora sunt nule de drept." Jurisprudență
(1) În exercitarea profesiei avocatul este independent și se supune numai legii, statutului profesiei și codului deontologic.
(2) Avocatul promovează și apără drepturile, libertățile și interesele legitime ale omului.
(3) Avocatul are dreptul să asiste și să reprezinte persoanele fizice și juridice în fața instanțelor autorității judecătorești și a altor organe de jurisdicție, a organelor de urmărire penală, a autorităților și instituțiilor publice, precum și în fața altor persoane fizice sau juridice, care au obligația să permită și să asigure avocatului desfășurarea nestingherită a activității sale, în condițiile legii.
(4) Orice persoană are dreptul să își aleagă în mod liber avocatul.
(5) În exercitarea dreptului de apărare avocatul are dreptul și obligația de a stărui pentru realizarea liberului acces la justiție, pentru un proces echitabil și într-un termen rezonabil."
(1) Formele de exercitare a profesiei de avocat sunt, la alegere: cabinete individuale, cabinete asociate, societăți civile profesionale sau societăți civile profesionale cu răspundere limitată.
(2) În cabinetul individual își poate exercita profesia un avocat definitiv, singur sau împreună cu alți avocați colaboratori.
(3) Cabinetele individuale se pot asocia în scopul exercitării în comun a profesiei; drepturile și obligațiile avocaților titulari ai unor cabinete asociate își păstrează caracterul personal și nu pot fi cedate. În mod corespunzător cabinetele individuale se pot asocia și cu societățile civile profesionale.
(5) Societatea civilă profesională se constituie din 2 sau mai mulți avocați definitivi. În societatea civilă profesională își pot exercita profesia și avocați colaboratori sau avocați salarizați. Societatea civilă profesională și avocații care profesează în cadrul ei nu pot acorda asistență juridică persoanelor cu interese contrare.
(6) Cabinetele grupate, cabinetele asociate, societățile civile profesionale și societățile civile profesionale cu răspundere limitată pot avea și proprietate comună.
(8) Avocatul nu își poate exercita profesia, în același timp, în mai multe forme de exercitare a acesteia.
(9) Formele de exercitare a profesiei pot fi înstrăinate prin acte între vii numai între avocați definitivi și aflați în exercițiul profesiei sau pot fi lichidate la încetarea calității, cu respectarea regimului investițiilor reglementat prin prezenta lege."
5. După articolul 5 se introduce articolul 51 cu următorul cuprins:
(1) Societatea civilă profesională cu răspundere limitată se constituie prin asocierea a cel puțin 2 avocați definitivi și aflați în exercițiul profesiei, are personalitate juridică și patrimoniu propriu. Aporturile asociaților la capitalul social pot fi în industrie, în bani sau în natură, reprezentat de activitatea profesională, inclusiv aportul de clientelă. Capitalul social al societății este reprezentat de părți sociale transmisibile și negociabile și este de cel puțin echivalentul în lei al sumei de 10.000 euro. Transmiterea părților sociale se poate face numai către avocați aflați în exercițiul profesiei. Activitatea profesională se realizează de către avocații asociați, avocați colaboratori și avocați salarizați. Avocații care își exercită profesia în cadrul societății civile profesionale cu răspundere limitată își angajează răspunderea profesională numai în limitele capitalului social subscris și vărsat.
(2) Dobândirea personalității juridice a societății civile profesionale cu răspundere limitată are loc la data înregistrării la barou a deciziei emise de către consiliul baroului în a cărui rază teritorială se află sediul ei principal.
(3) Societățile civile profesionale cu răspundere limitată sunt supuse regimului impozitării pe profit."
Orice avocat, indiferent de forma de exercitare a profesiei, poate să încheie convenții de colaborare cu experți sau cu alți specialiști, în condițiile legii. Societățile civile profesionale și societățile civile profesionale cu răspundere limitată pot încheia astfel de convenții numai cu acordul tuturor asociaților."
c) în cazul societăților civile profesionale și al societăților civile profesionale cu răspundere limitată - numele a cel puțin unuia dintre asociați, urmat de sintagma societate civilă de avocați sau, după caz, societate civilă de avocați cu răspundere limitată;
(3) Denumirile prevăzute la alin. (1) vor figura pe firmele cabinetelor sau societăților, în condițiile stabilite de statutul profesiei.
(4) În cazul tuturor formelor de exercitare a profesiei de către avocații străini se pot utiliza denumirea și numele formei de exercitare a profesiei din țară sau din străinătate, în condițiile prezentului articol."
(1) Barourile și U.N.B.R. asigură exercitarea calificată a dreptului de apărare, competența și disciplina profesională, protecția demnității și onoarei avocaților membri.
(2) În fiecare județ există și funcționează un singur barou membru al U.N.B.R., cu sediul în localitatea de reședință a județului.
(3) Fiecare barou organizează și asigură funcționarea a câte unui serviciu de asistență judiciară pe lângă fiecare judecătorie. Consiliul baroului răspunde de organizarea și funcționarea acestui serviciu."
a) este cetățean român și are exercițiul drepturilor civile și politice;
b) este licențiat al unei facultăți de drept sau doctor în drept;
c) nu se găsește în vreunul dintre cazurile de nedemnitate prevăzute de prezenta lege;
(2) Îndeplinirea condiției prevăzute la lit. d) a alin. (1) trebuie dovedită cu certificat medical de sănătate, eliberat pe baza constatărilor făcute de o comisie medicală constituită în condițiile prevăzute în statutul profesiei."
(1) Membrul unui barou din altă țară poate exercita profesia de avocat în România dacă îndeplinește condițiile prevăzute de lege, mai puțin cea cu privire la cetățenia română.
(6) Avocatul străin care exercită profesia în România este obligat să se înscrie în tabloul special ținut de fiecare barou și se supune prevederilor prezentei legi, ale statutului profesiei și codului deontologic."
12. La articolul 15, literele b) și d) vor avea următorul cuprins:
b) activități și funcții didactice în învățământul juridic superior;
d) calitatea de arbitru, mediator, conciliator sau negociator, consilier fiscal, consilier în proprietate intelectuală, consilier în proprietate industrială, traducător autorizat, administrator sau lichidator în cadrul procedurilor de reorganizare și lichidare judiciară, în condițiile legii."
13. Articolul 16 va avea următorul cuprins:
(1) Primirea în profesie se obține pe baza unui examen organizat de barou, conform prevederilor prezentei legi și ale statutului profesiei.
b) cel care până la data primirii în profesia de avocat a îndeplinit funcția de judecător, procuror, notar public, consilier juridic sau jurisconsult timp de cel puțin 10 ani și dacă nu i-a încetat activitatea din motive disciplinare care îl fac nedemn pentru profesia de avocat.
(3) De la prevederile alin. (1) sunt exceptate persoanele care au deținut funcția de judecător la Înalta Curte de Casație și Justiție."
14. După articolul 16 se introduce articolul 161 cu următorul cuprins:
Persoana care îndeplinește condițiile prevăzute de lege pentru a fi primită în profesia de avocat poate solicita aceasta cu cel puțin 5 ani înainte de împlinirea vârstei standard de pensionare în sistemul de pensii și asigurări sociale din care face parte."
15. La articolul 17, alineatele (2) și (5) vor avea următorul cuprins:
(2) Condițiile efectuării stagiului, drepturile și obligațiile avocatului stagiar, ale avocatului îndrumător, precum și ale baroului față de aceștia sunt reglementate prin statutul profesiei.
(5) Avocatul stagiar respins de trei ori la examenul de definitivare va fi exclus din profesie."
16. Articolul 18 va avea următorul cuprins:
17. Articolul 19 va avea următorul cuprins:
(1) Dobândește calitatea de avocat definitiv avocatul stagiar care a promovat examenul de definitivare în condițiile art. 17, precum și avocatul care a promovat examenul de absolvire a Institutului Național pentru Pregătirea și Perfecționarea Avocaților, în condițiile prevăzute de statutul profesiei.
(2) Dobândește calitatea de avocat definitiv cel înscris în profesie în condițiile art. 16 alin. (2), dacă a fost definitivat în funcția juridică pe care a exercitat-o înainte de primirea în avocatură.
(3) Dobândește calitatea de avocat definitiv cel care a fost înscris în profesie în condițiile art. 16 alin. (2), dacă a promovat examen de definitivare în funcția juridică pe care a exercitat-o anterior. Cei care nu îndeplinesc condițiile de vechime în profesiile anterioare vor fi obligați să susțină examenul de definitivare în avocatură.
(4) Avocații - foști judecători nu pot pune concluzii la instanțele unde au funcționat, iar foștii procurori și cadre de poliție nu pot acorda asistență juridică la unitatea de urmărire penală la care și-au desfășurat activitatea, timp de 2 ani de la încetarea funcției respective."
18. La articolul 20, alineatul (1) va avea următorul cuprins:
19. La articolul 20, după alineatul (2) se introduc alineatele (3) și (4) cu următorul cuprins:
(3) Dispozițiile alin. (1) se aplică în mod corespunzător și la Parchetul de pe lângă Înalta Curte de Casație și Justiție, precum și la Parchetul Național Anticorupție.
(4) Dispozițiile alin. (1)-(3) se aplică și avocatului titular, avocatului asociat, avocatului colaborator sau salarizat în cadrul profesiei, care se folosește de forma de organizare profesională ori de raporturile de conlucrare profesională stabilite în condițiile legii în scopul eludării acestor interdicții, sub sancțiunea săvârșirii unei abateri disciplinare grave."
(1) La înscrierea în barou avocatul depune în fața consiliului baroului, în cadru solemn, următorul jurământ:
Jur să respect și să apăr Constituția și legile țării, drepturile și libertățile omului și să exercit profesia de avocat cu cinste și demnitate. Așa să-mi ajute Dumnezeu!
(2) Jurământul poate fi depus și fără formula religioasă. În acest caz, jurământul va începe cu formula: Jur pe onoare și conștiință!"
(1) Avocatul stagiar poate pune concluzii numai la judecătorie și poate asista ori reprezenta partea la organele și instituțiile prevăzute la art. 3.
(2) Avocatul definitiv are dreptul să pună concluzii la toate instanțele, cu excepția Înaltei Curți de Casație și Justiție și Curții Constituționale, unde va putea pune concluzii dacă are o vechime neîntreruptă în profesie de cel puțin 5 ani de la definitivare."
22. La articolul 23, alineatele (2) și (3) vor avea următorul cuprins:
(2) A doua parte a tabloului va cuprinde cabinetele asociate, societățile civile profesionale și societățile civile profesionale cu răspundere limitată, cu indicarea sediului și a avocaților care le compun.
(3) Prin grija baroului, tabloul anual al avocaților și modificările intervenite sunt comunicate la începutul fiecărui an instanțelor judecătorești, organelor de urmărire penală și autorităților administrative ale județului sau municipiului București, precum și U.N.B.R."
23. La articolul 24, alineatul (2) va avea următorul cuprins: Jurisprudență
(2) În cazurile în care există incompatibilitate, decizia de primire în profesie va produce efectele numai de la data încetării stării de incompatibilitate, care trebuie rezolvată în termen de două luni de la emiterea deciziei."
Exercitarea oricărei activități de asistență juridică specifică profesiei de avocat și prevăzută la art. 3 de către o persoană fizică sau juridică ce nu are calitatea de avocat înscris într-un barou și pe tabloul avocaților acelui barou constituie infracțiune și se pedepsește potrivit legii penale."
25. Articolul 26 va avea următorul cuprins:
a) prin renunțarea scrisă la exercițiul profesiei;
c) dacă împotriva avocatului s-a luat măsura excluderii din profesie ca sancțiune disciplinară;
d) dacă avocatul a fost condamnat definitiv pentru o faptă prevăzută de legea penală și care îl face nedemn de a fi avocat, conform legii."
26. Articolul 27 va avea următorul cuprins:
27. La articolul 28, alineatul (2) va avea următorul cuprins:
(2) Avocatul, precum și clientul au dreptul să renunțe la contractul de asistență juridică sau să îl modifice de comun acord, în condițiile prevăzute de statutul profesiei. Renunțarea unilaterală a clientului nu constituie cauză de exonerare pentru plata onorariului cuvenit, pentru serviciile avocațiale prestate, precum și pentru acoperirea cheltuielilor efectuate de avocat în interesul procesual al clientului."
28. Articolul 30 va avea următorul cuprins:
(1) Pentru activitatea sa profesională avocatul are dreptul la onorariu și la acoperirea tuturor cheltuielilor făcute în interesul procesual al clientului său.
(3) Contractul de asistență juridică, legal încheiat, este titlu executoriu. Învestirea cu formulă executorie este de competența judecătoriei în a cărei rază teritorială se află sediul profesional al avocatului. Restanțele din onorarii și alte cheltuieli efectuate de avocat în interesul procesual al clientului său se recuperează potrivit dispozițiilor statutului profesiei."
29. Articolul 31 va avea următorul cuprins:
Contestațiile și reclamațiile privind onorariile se soluționează de decanul baroului. Decizia decanului poate fi atacată la consiliul baroului."
30. După articolul 31 se introduce articolul 311 cu următorul cuprins:
(1) Cheltuielile efectuate pentru investiții de sediu, de dotări și utilități necesare cabinetelor de avocați sau altor forme de exercitare a profesiei la înființarea lor în temeiul art. 5 și care se efectuează pe o perioadă de 3ani de la intrarea în exercițiul profesiei, se scad din veniturile impozabile, eșalonat, până la achitarea investiției. Pentru avocații stagiari, termenul de 3 ani se calculează de la data definitivării în profesie.
(2) De prevederile alin. (1) un avocat poate beneficia o singură dată.
(3) Destinația profesională a investițiilor prevăzute la alin. (1) trebuie menținută și acestea nu pot fi înstrăinate prin acte între vii pe o perioadă de 5 ani de la expirarea termenului de 3 ani, cu excepția cesiunilor între avocați, prevăzute la art. 5 alin. (9).
(4) Nerespectarea prevederilor alin. (3) atrage nulitatea de drept a actului de înstrăinare și plata facilităților de care s-a beneficiat, majorate cu procentul corespunzător dobânzii legale."
31. La articolul 33, alineatul (1) va avea următorul cuprins:
(1) Pentru asigurarea secretului profesional, actele și lucrările cu caracter profesional aflate asupra avocatului sau în cabinetul său sunt inviolabile. Percheziționarea avocatului, a domiciliului ori a cabinetului său sau ridicarea de înscrisuri și bunuri nu poate fi făcută decât de procuror, în baza unui mandat emis în condițiile legii."
32. La articolul 34, după alineatul (1) se introduce alineatul (2) cu următorul cuprins:
(2) În cazul în care clientul se află în stare de arest sau detenție, administrația locului de arest ori detenție are obligația de a lua măsurile necesare pentru respectarea drepturilor prevăzute la alin. (1)."
33. Articolul 35 va avea următorul cuprins:
Avocatul care profesează individual, cabinetele asociate, societatea civilă profesională și societatea civilă profesională cu răspundere limitată au dreptul la sediu profesional în circumscripția baroului în care sunt înscriși și la sedii secundare în alt barou din țară sau din străinătate unde sunt luați în evidență."
34. La articolul 37, alineatele (5) și (6) vor avea următorul cuprins:
(5) Avocatul este obligat să respecte solemnitatea ședinței de judecată, să nu folosească cuvinte sau expresii de natură a aduce atingere autorității, demnității și onoarei completului de judecată, procurorului, celorlalți avocați și părților ori reprezentanților acestora din proces.
(6) Avocatul nu răspunde penal pentru susținerile făcute oral sau în scris, în forma adecvată și cu respectarea prevederilor alin. (5), în fața instanțelor de judecată, a organelor de urmărire penală sau a altor organe administrative de jurisdicție și numai dacă aceste susțineri sunt în legătură cu apărarea în acea cauză și sunt necesare stabilirii adevărului."
35. La articolul 37, după alineatul (6) se introduce alineatul (7) cu următorul cuprins:
(7) Nerespectarea de către avocat a prevederilor alin. (5) și (6) constituie abatere disciplinară gravă. Răspunderea disciplinară nu exclude răspunderea juridică penală sau civilă, după caz."
36. După articolul 37 se introduce articolul 371 cu următorul cuprins:
Urmărirea penală și trimiterea în judecată a avocatului pentru fapte penale săvârșite în exercitarea profesiei sau în legătură cu aceasta se pot face numai cu aprobarea procurorului general al parchetului de pe lângă curtea de apel în a cărei rază de competență s-au săvârșit faptele."
37. Articolul 38 va avea următorul cuprins:
Avocatul este dator să studieze temeinic cauzele care i-au fost încredințate, angajate sau din oficiu, să se prezinte la fiecare termen la instanțele de judecată sau la organele de urmărire penală ori la alte instituții, conform mandatului încredințat, să manifeste conștiinciozitate și probitate profesională, să pledeze cu demnitate față de judecători și de părțile din proces, să depună concluzii scrise sau note de ședință ori de câte ori natura sau dificultatea cauzei cere aceasta ori instanța de judecată dispune în acest sens. Nerespectarea imputabilă a acestor îndatoriri profesionale constituie abatere disciplinară."
38. Articolul 42 va avea următorul cuprins:
Avocatul este obligat să țină evidențele cerute de lege și de statut cu privire la cauzele în care s-a angajat și să achite cu regularitate și la timp taxele și contribuțiile stabilite pentru formarea bugetului baroului și a fondurilor Casei de Asigurări a Avocaților din România și ale filialelor. Bugetul U.N.B.R. este format din contribuțiile barourilor, stabilite conform legii și statutului profesiei."
(3) Purtarea robei în afara incintei instanței judecătorești este interzisă, cu excepția cazurilor în care avocatul este delegat de către organele profesiei să reprezinte baroul sau U.N.B.R. într-o ocazie care impune această ținută."
40. La articolul 51, alineatul (2) va avea următorul cuprins:
(2) Convocarea se face prin afișare la sediul baroului, la sediul serviciilor de asistență din județ și prin publicare într-un ziar local cu cel puțin 15 zile înainte de data stabilită."
41. La articolul 52, după alineatul (3) se introduce alineatul (31) cu următorul cuprins:
(31) Adunările generale de alegere a organelor de conducere a baroului sunt legal constituite numai cu prezența majorității membrilor baroului. Pentru Baroul București alegerea organelor de conducere a baroului se face prin desemnare de reprezentanți - electori, potrivit procedurii stabilite prin statutul profesiei."
42. La articolul 52, alineatul (4) va avea următorul cuprins:
(4) Hotărârile adunării generale se iau cu votul majorității membrilor prezenți, în afară de cazurile în care legea prevede alt cvorum de ședință și de vot."
43. La articolul 53, alineatul (2) va avea următorul cuprins:
b) duce la îndeplinire hotărârile Consiliului U.N.B.R. și ale adunării generale a baroului;
c) întocmește, modifică și dă publicității tabloul anual al avocaților, membri ai baroului, și îl comunică celor în drept;
e) verifică și constată îndeplinirea condițiilor legale ale cererilor de primire în profesie și aprobă primirea în profesie cu examen sau cu scutire de examen;
f) hotărăște asupra stării de incompatibilitate și asupra încetării acesteia;
h) verifică și constată dacă actele privind constituirea, modificarea și schimbarea formelor de exercitare a profesiei, precum și convențiile de grupare sau de conlucrare profesională îndeplinesc condițiile prevăzute de lege și de statutul profesiei; organizează și ține evidența acestora;
i) coordonează activitatea filialelor sau sucursalelor Casei de Asigurări a Avocaților din raza de competență;
m) suspendă din exercitarea profesiei, pe durata neplății taxelor, avocatul care nu achită taxele și contribuțiile prevăzute de lege și de statutul profesiei timp de 3 luni de la scadența acestora, dacă a fost avertizat despre neplată și nu s-a conformat obligației;
q) aprobă statul de funcții și angajează personalul baroului;
v) îndeplinește orice alte atribuții prevăzute de lege sau hotărâte de Consiliul U.N.B.R. ori de biroul executiv al U.N.B.R."
44. La articolul 55 alineatul (1), după litera f) se introduce litera g) cu următorul cuprins:
g) îndeplinește orice alte atribuții prevăzute de lege sau hotărâte de organele de conducere ale U.N.B.R. și date în competența sa."
45. La articolul 55, alineatele (2) și (3) vor avea următorul cuprins:
(3) Dacă decanul și prodecanul sunt în imposibilitate temporară de a-și exercita funcțiile, consiliul baroului poate delega un consilier pentru a îndeplini, în tot sau în parte, atribuțiile decanului."
46. La articolul 55, după alineatul (3) se introduce alineatul (4) cu următorul cuprins:
(4) La Baroul București, consiliul baroului alege 2 prodecani. Decanul este înlocuit, la cerere sau în absența sa, de către prodecanul pe care îl desemnează în scris."
47. Articolul 56 va avea următorul cuprins:
Avocatul nemulțumit de decizia decanului o poate ataca la consiliul baroului."
48. La capitolul IV, titlul secțiunii a 2-a va avea următorul cuprins:
SECȚIUNEA a 2-a Uniunea Națională a Barourilor din România - U.N.B.R."
49. Articolul 57 va avea următorul cuprins:
(1) Uniunea Națională a Barourilor din România - U.N.B.R. este formată din toate barourile din România și are sediul în capitala țării, municipiul București.
(2) U.N.B.R. este persoană juridică de interes public, are patrimoniu și buget proprii.
(3) Bugetul U.N.B.R. se formează din contribuția barourilor în cote stabilite de Congresul avocaților. Patrimoniul U.N.B.R. poate fi folosit și în activități producătoare de venituri, în condițiile legii.
(4) Baroul de avocați se constituie și funcționează numai în cadrul U.N.B.R., potrivit prezentei legi și statutului profesiei.
(5) U.N.B.R. este succesoarea de drept a Uniunii Avocaților din România."
50. Articolul 58 va avea următorul cuprins:
c) aparatul tehnic-administrativ."
51. Articolul 59 va avea următorul cuprins:
(3) La cererea a cel puțin unei treimi din numărul barourilor, Consiliul U.N.B.R. este obligat să convoace Congresul avocaților în sesiune extraordinară."
52. La articolul 61, alineatul (1) va avea următorul cuprins:
b) alege Comisia centrală de cenzori și Consiliul de conducere al Casei de Asigurări a Avocaților;
d) adoptă și modifică statutul profesiei și statutul Casei de Asigurări a Avocaților, în conformitate cu prevederile prezentei legi și pe baza proiectelor întocmite de Consiliul U.N.B.R.;
h) aprobă bugetul anual al U.N.B.R. și execuția bugetară anuală a acestuia și stabilește cota de contribuție a barourilor la formarea bugetului U.N.B.R.. Cheltuielile necesare organizării congreselor se suportă de către fiecare barou în funcție de numărul reprezentanților săi."
53. La articolul 62, alineatele (1) și (2) vor avea următorul cuprins:
(2) Mandatul de membru al Consiliului U.N.B.R. este de 4 ani. În cazul încetării mandatului unuia dintre ei, înlocuitorul său execută diferența de mandat. Înlocuitorul este desemnat în condițiile prevăzute la alin. (1)."
54. La articolul 62, după alineatul (3) se introduc alineatele (4), (5) și (6) cu următorul cuprins:
(4) Consiliul U.N.B.R. se întrunește trimestrial la convocarea președintelui U.N.B.R. Convocarea se face cu cel puțin 15 zile înainte de data ședinței.
(6) Consiliul U.N.B.R. lucrează în prezența a cel puțin două treimi din numărul membrilor săi și adoptă hotărâri valabile cu votul majorității membrilor prezenți."
g) adoptă hotărâri în toate problemele privind pregătirea și perfecționarea profesională a avocaților, precum și recomandări privind relațiile dintre barouri;
h) asigură caracterul unitar al examenelor de primire și de definitivare în profesie;
i) organizează și supraveghează serviciul statistic general al U.N.B.R.;
o) verifică legalitatea și temeinicia deciziilor de primire în profesie, date de către consiliile barourilor, la cererea persoanelor interesate;
p) anulează hotărârile barourilor pentru cauze de nelegalitate și rezolvă plângerile și contestațiile făcute împotriva hotărârilor adoptate de consiliile barourilor, în cazurile prevăzute de lege și de statutul profesiei;
r) coordonează activitatea Casei de Asigurări a Avocaților și adoptă regulamentul acesteia;
t) acordă, la propunerea Comisiei permanente a U.N.B.R., titlul de membru de onoare, respectiv de președinte de onoare al U.N.B.R."
56. Articolul 64 va avea următorul cuprins:
Comisia permanentă a U.N.B.R. se compune din 15 membri, dintre care 5 membri sunt reprezentanți ai Baroului București, iar 10 membri sunt reprezentanți ai celorlalte barouri din țară. Președintele și vicepreședinții U.N.B.R. sunt membri de drept ai Comisiei permanente a U.N.B.R. și se includ în cei 15 membri. Mandatul membrilor Comisiei permanente a U.N.B.R. este de 4 ani. În caz de încetare a mandatului unui membru al Comisiei permanente a U.N.B.R., desemnarea înlocuitorului se face pe aceleași criterii și înlocuitorul execută diferența de mandat. Unul dintre membrii Comisiei permanente a U.N.B.R. îndeplinește funcția de secretar al acesteia și este desemnat prin vot de Comisia permanentă a U.N.B.R. Președintele U.N.B.R. este și președintele Comisiei permanente a U.N.B.R."
57. Articolul 65 va avea următorul cuprins:
c) organizează serviciile Consiliului U.N.B.R. și serviciile proprii și angajează personalul acestora;
f) în realizarea atribuțiilor sale, emite decizii executorii.
(3) Comisia permanentă a U.N.B.R. îndeplinește și alte atribuții stabilite de lege sau de organele ierarhice ale profesiei."
59. Articolul 67 va avea următorul cuprins:
Consiliul U.N.B.R. stabilește personalul necesar îndeplinirii atribuțiilor funcției pentru președintele U.N.B.R."
60. La articolul 71, alineatul (2) va avea următorul cuprins:
(2) Anchetarea abaterii și exercitarea acțiunii disciplinare privind decanii barourilor și membrii Consiliului U.N.B.R. sunt de competența Consiliului U.N.B.R. Persoana anchetată sau trimisă în judecată disciplinară nu participă la luarea hotărârii."
61. La articolul 72, alineatele (2), (3) și (4) vor avea următorul cuprins:
(4) Împotriva hotărârilor pronunțate potrivit alin. (2) și (3), partea interesată poate declara recurs la secția de contencios a Curții de Apel București, a cărei hotărâre este definitivă și irevocabilă."
62. La articolul 72, după alineatul (4) se introduce alineatul (5) cu următorul cuprins:
(5) Procedura judecării abaterilor disciplinare este stabilită în statutul profesiei și se completează cu prevederile Codului de procedură civilă."
63. La articolul 73 alineatul (1), litera c) va avea următorul cuprins:
c) amendă de la 500.000 lei la 5.000.000 lei, care se face venit la bugetul baroului. Plata amenzii se va face în termen de 30 de zile de la data rămânerii definitive a hotărârii disciplinare. Neachitarea în acest termen atrage suspendarea de drept din exercițiul profesiei, până la achitarea sumei. Limitele amenzii disciplinare se actualizează periodic de către Consiliul U.N.B.R., în funcție de rata inflației."
64. Articolul 75 va avea următorul cuprins:
(2) Organizarea și funcționarea Casei de Asigurări a Avocaților se stabilesc de Congresul avocaților prin statutul acesteia."
65. La articolul 76, alineatul (2) va avea următorul cuprins:
(2) Avocatul înscris în barou, cu drept de exercitare a profesiei, este obligat să contribuie la constituirea fondului Casei de Asigurări a Avocaților. Contribuția nu poate fi mai mică decât suma stabilită de Consiliul U.N.B.R., astfel încât să acopere nevoile curente de plată ale Casei de Asigurări a Avocaților. Avocații pot face parte și din alte forme de asigurări sociale."
66. La articolul 79, alineatul (2) va avea următorul cuprins:
(2) Consiliul alege din rândurile sale un președinte și un vicepreședinte. Unul dintre membri, desemnat de președinte, îndeplinește și funcția de secretar al consiliului."
67. Articolul 81 va avea următorul cuprins:
b) Consiliul U.N.B.R. va elabora proiectul statutului profesiei și îl va adopta în termen de cel mult 90 de zile de la data intrării în vigoare a prezentei legi*). Statutul profesiei va fi publicat în Monitorul Oficial al României, Partea I;
*) Prevederile art. 81 lit. b) fac referire la Legea nr. 255/2004.
c) formele noi de asociere pentru exercitarea profesiei de avocat se vor organiza și vor funcționa numai după intrarea în vigoare a noului statut al profesiei."
68. Articolul 82 va avea următorul cuprins:
69. Articolul 83 va avea următorul cuprins:
La data intrării în vigoare a prezentei legi*), denumirea Uniunea Avocaților din România se înlocuiește cu denumirea Uniunea Națională a Barourilor din România, în toate actele normative."
*) Prevederile art. 83 fac referire la Legea nr. 255/2004.
70. După articolul 83 se introduce articolul 84 cu următorul cuprins:
La data intrării în vigoare a prezentei legi*) orice dispoziții contrare se abrogă."
*) Prevederile art. 84 fac referire la Legea nr. 255/2004.
Legea nr. 51/1995 pentru organizarea și exercitarea profesiei de avocat, republicată în Monitorul Oficial al României, Partea I, nr. 113 din 6 martie 2001, cu modificările și completările ulterioare, inclusiv cu cele aduse prin prezenta lege, va fi republicată în Monitorul Oficial al României, Partea I, în termen de 30 de zile, dându-se textelor o nouă numerotare.
Această lege a fost adoptată de Parlamentul României, cu respectarea prevederilor art. 76 alin. (1) din Constituția României, republicată.

References: articolul 5
 articolul 51
 articolul 15
 Articolul 16
 articolul 16
 articolul 161
 articolul 17
 Articolul 18
 Articolul 19
 articolul 20
 articolul 20
 articolul 23
 articolul 24
 Articolul 26
 Articolul 27
 articolul 28
 Articolul 30
 Articolul 31
 articolul 31
 articolul 311
 articolul 33
 articolul 34
 Articolul 35
 articolul 37
 articolul 37
 articolul 37
 articolul 371
 Articolul 38
 Articolul 42
 articolul 51
 articolul 52
 articolul 52
 articolul 53
 articolul 55
 articolul 55
 articolul 55
 Articolul 56
 Articolul 57
 Articolul 58
 Articolul 59
 articolul 61
 articolul 62
 articolul 62
 Articolul 64
 Articolul 65
 Articolul 67
 articolul 71
 articolul 72
 articolul 72
 articolul 73
 Articolul 75
 articolul 76
 articolul 79
 Articolul 81
 Articolul 82
 Articolul 83
 articolul 83
 articolul 84